Lav et referat af nedenstående tekst:

Tekst:
Bygherre Jens Toft følte sig heldig, da han fik byggetilladelsen til det hus han gerne vil bygge i Thise Bakke. Men Brønderslev kommune var nok lige lovligt hurtigt ude. Dels ligger huset oven på en sti i et naturbeskyttet område, og dels det ligger klods op af en skov, selv om man ikke må bygge nærmere end 300 meter fra et skovbryn. At der så oven i købet ligger en gravhøj i skoven gør ikke sagen bedre. - Der er ikke givet en dispensation i forhold til fortidsmindebeskyttelses -linjen og i forhold til skovbyggelinjen i naturbeskyttelsesloven, og det er en fejl fra kommunens side. Så det vil sige, at på nuværende tidspunkt er byggeriet ikke lovligt, siger naturmedarbejder Keld Koustrup Sørensen fra Brønderslev kommune til TV2/NORD. Politikerne i teknisk udvalg skal se på sagen igen på mandag. Hvis de vælger at give dispensation, er Danmarks Naturfredningsforening klar til at anke den afgørelse til naturklagenævnet. Det er et kæmpestort hus. Jeg har lige været henne og skridte det af, og der er et grundareal på 350 m2. Det vil være totalt dominerende i landskabet, siger Lars Schönberg-Hemme, formand for Dansk Naturfredningsforening i Brønderslev til TV2/NORD.

Referat:
Ulovligt byggeri i Thise ved Brønderslev får lov til at forsætte, selv om sagen i yderste konsekvens kan medføre, at det der er bygget op skal rives ned igen.